LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS

DĖL LIETUVOS RESPUBLIKOS SVEIKATOS APSAUGOS MINISTRO

2003 M. BALANDŽIO 18 D. ĮSAKYMO NR. V-230 „DĖL PRIVALOMOJO SVEIKATOS DRAUDIMO TARYBOS NUOSTATŲ PATVIRTINIMO“ PAKEITIMO

2025 m. kovo 13 d. Nr. V-196

Vilnius

Vadovaudamasi Lietuvos Respublikos sveikatos draudimo įstatymo Nr. I-1343 4, 6, 7, 8, 9, 91, 92, 11, 121, 14, 16, 18, 20, 23, 26, 261, 262, 27, 28, 30, 31 straipsnių, V ir VI skyrių pakeitimo, įstatymo papildymo 311 straipsniu ir 32, 33, 34, 35, 36 straipsnių pripažinimo netekusiais galios įstatymo 19 straipsnio 1 dalimi:

1. Pakeičiu Privalomojo sveikatos draudimo tarybos nuostatus, patvirtintus Lietuvos Respublikos sveikatos apsaugos ministro 2003 m. balandžio 18 d. įsakymu Nr. V-230 „Dėl Privalomojo sveikatos draudimo tarybos nuostatų patvirtinimo“:

1.1. Pakeičiu 4.4 papunktį ir jį išdėstau taip:

„4.4. teikia išvadą dėl PSDF biudžeto projekto ir PSDF metinių ataskaitų rinkinio;“.

1.2. Pakeičiu 4.7 papunktį ir jį išdėstau taip:

„4.7. teikia siūlymus sveikatos apsaugos ministrui dėl Lietuvos Respublikos sveikatos draudimo įstatymo 26, 261 ir 262 straipsniuose nurodytų sutarčių sudarymo tvarkos;“.

1.3. Pakeičiu 4.10.1 papunktį ir jį išdėstau taip:

„4.10.1. kompensuojamųjų ortopedijos techninių priemonių ir jų bazinių kainų sąrašo;“.

1.4. Pakeičiu 4.10.2 papunktį ir jį išdėstau taip:

„4.10.2. kompensuojamųjų vaistų ir kompensuojamųjų medicinos pagalbos priemonių įsigijimo išlaidų kompensavimo tvarkos;“.

1.5. Pakeičiu 4.10.4 papunktį ir jį išdėstau taip:

„4.10.4. centralizuotai apmokamų vaistų ir medicinos pagalbos priemonių kompensavimo tvarkos;“.

2. Nustatau, kad šis įsakymas įsigalioja 2025 m. liepos 1 d.

Sveikatos apsaugos ministrė	Marija Jakubauskienė